[{"text_idx": "#000000", "text": "Undeb yn ystyried streic oherwydd newidiadau pensiwn"}, {"text_idx": "#000001", "text": "Mae undeb yn rhybuddio bod gweithredu diwydiannol yn \"bosibilrwydd real\" wedi i'r brifysgol gyhoeddi y bydd yn gwneud newidiadau i bensiwn staff newydd."}, {"text_idx": "#000003", "text": "Dywedodd undeb gweithwyr cyhoeddus Unsain fod y newidiadau, fyddai'n effeithio ar staff cymorth newydd, yn eu gwneud nhw'n weithwyr eilradd."}, {"text_idx": "#000004", "text": "Mae pedair prifysgol arall yng Nghymru wedi wynebu streiciau'n ddiweddar oherwydd anghydfod gwahanol ar bensiwn darlithwyr."}, {"text_idx": "#000005", "text": "Byddai'r newidiadau i bensiynau ym Mhrifysgol De Cymru yn effeithio ar staff fyddai'n ymuno ag adrannau fel technoleg gwybodaeth a chofrestru academaidd o fis Awst 2018 ymlaen."}, {"text_idx": "#000006", "text": "Fyddai'r newidiadau ddim yn effeithio ar staff academaidd."}, {"text_idx": "#000007", "text": "Mae gan staff cymorth yn y brifysgol ar hyn o bryd hawl i fod yn rhan o Gynllun Pensiwn Llywodraeth Leol, ond dywedodd y brifysgol fod yna \"bwysau cynyddol\" ar gynlluniau pensiwn y sector cyhoeddus."}, {"text_idx": "#000008", "text": "Dywedodd llefarydd fod y brifysgol \"yn dewis ffordd synhwyrol ac ymarferol i gael y balans rhwng ein cyfrifoldeb i ddarparu pensiwn gwaith da gyda'r angen i osgoi atebolrwydd allai fod yn niweidiol iawn i'r brifysgol mewn cenedlaethau i ddod."}, {"text_idx": "#000009", "text": "\"Bydd gan staff cymorth fynediad i'r cynllun newydd, felly hefyd ei cydweithwyr presennol os dyna'u dymuniad. Bydd yr amodau eraill y gwasanaeth yn aros yr un fath."}, {"text_idx": "#000010", "text": "\"Mae gyda ni berthynas gryf a pharchus gyda'n undebau ac, er nad yw'n effeithio ar eu haelodau sy'n aelodau presennol o'n staff ni, byddwn yn parhau i siarad gyda nhw er mwyn deall eu pryderon.\""}, {"text_idx": "#000011", "text": "Dywedodd Dan Beard, cynrychiolydd undeb ym Mhrifysgol De Cymru fod y brifysgol yn \"tanseilio taliadau pensiwn y rhai sy'n cael eu talu leiaf\"."}, {"text_idx": "#000013", "text": "\"Mae atal gweithwyr newydd rhag ymuno a'r cynllun pensiwn presennol i bob pwrpas yn ei ansefydlogi a'i ddibrisio."}, {"text_idx": "#000014", "text": "\"Byddwn yn ystyried sut i ymateb i'r cyhoeddiad ac mae gweithredu diwydiannol yn bosibilrwydd real.\""}, {"text_idx": "#000015", "text": "Darlithwyr yn streicio dros bensiynauCyhoeddwyd22 Chwefror 2018"}, {"text_idx": "#000016", "text": "Darlithwyr yn streicio dros bensiynau"}, {"text_idx": "#000017", "text": "Prif Straeon'Dim help' gan Blaid Cymru wedi aflonyddu 'erchyll'Cyhoeddwyd4 awr yn o\u0302l\u00a380m i adfywio dinas a thair o drefi CymruCyhoeddwyd4 awr yn o\u0302l'Dwi wedi rhedeg pob un Hanner Marathon Caerdydd'Cyhoeddwyd4 awr yn o\u0302l"}, {"text_idx": "#000019", "text": "\u00a380m i adfywio dinas a thair o drefi Cymru"}, {"text_idx": "#000028", "text": "Cynnal gwersi Cymraeg... draw yn Ffrainc"}]